C 77/2
ET
Euroopa Liidu Teataja
1.3.2023
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10796 – GOOGLE / PHOTOMATH) (EMPs kohaldatav tekst)
(2023/C 77/02)
1.
21. veebruaril 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava ja artikli 4 lõike 5 kohaselt tehtud ettepanekule järgnenud teatise kavandatava koondumise kohta.
Teatis puudutab järgmisi ettevõtjaid: — Google LLC („Google“, Ameerika Ühendriigid), mille üle on valitsev mõju ettevõtjal Alphabet Inc. (Ameerika Ühendriigid), — Photomath, Inc. („Photomath“, Ameerika Ühendriigid).
Google omandab Photomathi üle täieliku kontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Google tegutseb paljudes tootevaldkondades, nagu reklaamitehnoloogia, interneti otsingumootorid, pilvandmetöötlus, tarkvara, riistvara jm.
Muude toodete ja teenuste hulgas pakub Google mitut haridustoodet, sealhulgas rakendusi, programme ja digikirjaoskuse vahendeid mitmesuguste õppeainete, sealhulgas matemaatika õppimiseks. — Photomath pakub õpilastele kodutööde tegemist hõlbustava rakenduse tasuta ja tasulisi versioone, mis kasutavad nutitelefoni kaamerat matemaatikaülesannetes (algebra, arvutamine, graafikud jne) sisalduvate sümbolite skaneerimiseks ja tuvastamiseks, pakkudes kasutajatele suutlikkusel põhinevaid järkjärgulisi lahendusi.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10796 – GOOGLE / PHOTOMATH (1) ELT L 24, 29.1.2004, lk 1 („ühinemismäärus“).